বজবজে বোমাবাজি! গ্রেফতার দুই তৃণমূল পঞ্চায়েত সদস্য

দক্ষিণ ২৪ পরগণা: বজবজে প্রকাশ্যে চলে বোমাবাজি এবং গুলি! আর এই ঘটনার সঙ্গে জড়িত দুই তৃণমূল পঞ্চায়েত সদস্য। ঘটনার খবর সামনে আসার পরেই ঘটনার তদন্তে নামে পুলিশ। গ্রেফতার করা হয় ওই ২ তৃণমূল পঞ্চায়েত সদস্যকে।

ঘটনার খবর সামনে আসার পরেই ঘটনাস্থলে এসে পৌঁছয় বিডিএস টিম এবং ফরেন্সিক টিম।

আরও পড়ুন: বিধায়কের বাড়িতে সেন্ট্রাল ফোর্সের হানা

গত ১২ ফেব্রুয়ারি বজবজে একটি নির্মীয়মান চা গোডাউনে ইমারতী দ্রব্য সাপ্লাই করা নিয়ে বজবজের দুই গোষ্ঠীর মধ্যে চলে বোমাবাজি এবং গুলি চালানোর ঘটনা।

আর এই ঘটনায় বজবজ থানায় ৪৩ জনের নামে দায়ের হয়ে এফআইআর। জানা যাচ্ছে, সেই ৪৩ জনের মধ্যে তিনজন উত্তর রায়পুর গ্রাম পঞ্চায়েতের সদস্য এবং একজন সদস্যার স্বামীর নাম রয়েছে।

উল্লেখ্য, এই ঘটনায় পুলিশ প্রথমে আটজন এবং পরে আরও দুজনকে গ্রেফতার করেছিল।

আজ সেই ঘটনায় এফআইআরে নাম থাকা উত্তর রায়পুর গ্রাম পঞ্চায়েতের ২ জন তৃণমূল পঞ্চায়েত সদস্যকে গ্রেফতার করল বজবজ থানার পুলিশ। আজ অভিযুক্তদের পেশ করা হয় আদালতে। ঘটনায় মোট গ্রেফতারির সংখ্যা ১২।

দেখুন অন্য খবর